
Zsarnok                    177x107 homokfútt és savazott üveg

Zsarnok
Ez a munkánk a közös I. című alkotásunk folytatásaként jött létre 2012. őszén. Úgy gondoltuk, hogy megpróbálkozunk egy nagyobb munka létrehozásával. Hasonló koncepció alapján szerettük volna elkészíteni, mint az előző kompozíciónkat.
Konstruktív módon, egyenes vonalakból készítettük el a terveket. A spontaneitást megtartva véletlenszerűen választottuk ki a témákat. Szerettük volna kipróbálni, hogy ugyanazon az üvegen, hogy mutat a homokfútt-savazott és a festett felület. Próbáltunk olyan színt választani, ami nem szabdalja szét a kompozíciónkat. Próbaégetések után rájöttünk, hogy a festékek egymásra rétegezésével érdekes hatást hozhatunk létre.
Ezen technikák együttes alkalmazásával született meg a mű.



